# Manual del Tali

## Introducció

El Tali és una mena de pòquer amb daus i menys diners. Tireu cinc daus tres cops i intenteu aconseguir la millor mà. Les dues tirades posteriors poden incloure qualsevol dels daus.

El Tali és molt similar al joc de daus Yahtzee, el qual és una marca registrada de Hasbro, Inc.

Per a executar el Tali, seleccioneu Jocs Tali en el Menú principal o introduïu `gtali` en la línia d'ordres.

El Tali està inclòs en el paquet `gnome-games`, el qual és part de l'entorn d'escriptori GNOME. Aquest document descriu la versió 2.8 del Tali.

## Jugar al Tali

### El Tali en acció

Captura de pantalla de la finestra principal del Tali.

Quan s'inicia una partida, veureu els resultats de la primera tirada dels daus.

1. Feu clic en el dau que voleu tornar a tirar.

2. Quan hàgiu seleccionat tots els daus que voleu tornar a tirar, premeu el botó Tira.

3. Quan tingueu una mà que us agradi o no pugueu tirar més els daus, premeu a la fila corresponent en la qual creieu que obtindreu la millor combinació de puntuació. És molt probable que tingueu una puntuació de zero i si premeu en la fila incorrecta se us puntuarà de forma corresponent. (Per exemple, teniu un yahtzee — 5 del mateix tipus — i premeu en la fila escala llarga, rebreu zero punts en la puntuació d'escala llarga).

Només podeu utilitzar un cop cada combinació. Per exemple, un cop heu introduït una puntuació en una casella, no podreu canviar-la més tard si tireu una mà més bona.

Només hi ha una excepció d'aquesta regla. Si tireu un cinc per segon cop, podreu posar-lo en la fila del cinc i obtenir cinquanta punts extres. Podreu seguir fent-ho cada cop que aconseguiu un altre cinc. Al final de la partida aconseguireu tirades extres per a omplir les files restants. Vigileu que si teniu zero punts en la fila del cinc (p. ex. heu emplenat la fila amb alguna cosa que no era un yahtzee) llavors no podreu posar-hi cap cinc després, i la puntuació serà zero.

Hi ha una bonificació de 35 punts si puntueu un total de 63 punts o més en les sis files superiors.

### Utilització del teclat

Com a alternativa a utilitzar el ratolí, podeu utilitzar les tecles de l'1 al 5 per a commutar l'estat dels daus com si els hi féssiu clic. La tecla 1 correspon al primer dau i així la resta. Utilitzeu els controls comuns per a tirar els daus i seleccioneu una fila. Per exemple, utilitzeu la tecla de tabulació per a commutar entre el botó de tirar i l'àrea de puntuació, utilitzeu les tecles de cursor per a navegar amunt i avall les files i utilitzeu la barra espaiadora per a seleccionar.

## Opcions del joc

### Preferències del Tali

Quadre de diàleg de les preferències del Tali.

## Jugadors humans

Nombre de jugadors

- Seleccioneu el número de jugadors humans. Tal com s'ha descrit, només es permet un màxim de sis jugadors.

## Ordinadors adversaris

Retard entre tirades

- Feu que els ordinadors adversaris facin una pausa entre les tirades dels daus de manera que pugueu veure què fan. Alenteix una mica la partida.

Nombre d'adversaris

- Seleccioneu el número d'ordinadors adversaris. Poden haver-hi un total de sis jugadors humans i ordinadors. Si intenteu incrementar aquest número prop del límit, el número de jugadors humans disminuirà per a mantenir un total de sis jugadors.

## Tipus de joc

Versió del joc a jugar

- Podeu jugar a la versió regular (semblant al Yahtzee) o a la versió amb colors (semblant al Kismet).

Noms dels jugadors

- Per a canviar els noms dels jugadors simplement introduïu els noms nous en els quadres.

## Estratègia del joc

Els 63 punts necessaris per a obtenir la bonificació en la meitat superior corresponen a obtenir tres daus de cada tipus per a cada fila. Si puntueu més de tres daus en les files de cincs i sisos llavors us podeu permetre posar una tirada dolenta en les files d'uns o dosos i encara obtenir la bonificació. En la versió de color, obteniu una bonificació de 55 punts si la meitat superior està entre 71 i 77, i una bonificació de 75 si la meitat superior és superior a 77 punts.

No oblideu els cinc múltiples, si tireu un segon cinc podeu posar-lo en la fila del cinc per a obtenir més punts. Només és vàlid per al joc regular.

## Errors i limitacions conegudes

Quan commuteu el tipus de joc, la partida no utilitza les noves imatges de daus fins que es reiniciï el gtali. Podríeu jugar correctament amb els daus «incorrectes».

## Glossari

Recordeu que l'ordre dels daus no és important.

3 d'iguals

Tres dels daus tenen el mateix número. La puntuació és el total de tots els daus. P. ex. 1, 2, 2, 2, 5.

4 d'iguals

Quatre dels daus tenen el mateix número. La puntuació és el total de tots els daus. P. ex. 2, 5, 5, 5, 5. En el joc de colors, la puntuació és 25 més el total de tots els daus.

5 d'iguals

Cinc daus iguals. P. ex. 3, 3, 3, 3, 3. En el joc de colors, la puntuació és 50 més el total de tots els daus.

Full

Cinc daus dividits en dos grups: Un grup de tres amb els mateixos números i un altre grup de dos amb els mateixos números. P. ex. 1, 1, 1, 4, 4. En el joc de colors, la puntuació és 15 més el total de tots els daus.

Full del mateix color

Aquesta categoria només s'utilitza en el joc de colors. Cinc daus dividits en dos grups: Un grup de tres amb els mateixos números i un altre grup de dos amb els mateixos números. Els números han de tenir el mateix color. P. ex. 3, 3, 3, 4, 4. Dos daus tenen el mateix color si els seus números sumen 7: 1 i 6 són negres, 2 i 5 són vermells, 3 i 4 són verds. La puntuació és 20 més el total de tots els daus.

Dues parelles del mateix color

Aquesta categoria només s'utilitza en el joc de colors. Cinc daus dividits en dos grups: Un grup de dos amb els mateixos números i un altre grup de dos amb els mateixos números. Les parelles han de tenir el mateix color. P. ex. 3, 3, 4, 4. Dos daus tenen el mateix color si els seus números sumen 7: 1 i 6 són negres, 2 i 5 són vermells, 3 i 4 són verds. El cinquè dau pot ser qualsevol valor. La puntuació és el total de tots els daus.

Flush

Aquesta categoria només s’utilitza al joc Colors. Cinc daus que són tots el mateix «color»: dos daus són del mateix color si els seus nombres són 7: 1 i 6 són negres, 2 i 5 són vermells i 3 i 4 són verds. La puntuació és de 35 punts.

Escala llarga

Cinc daus amb números consecutius. P. ex. 2, 3, 4, 5, 6. La puntuació és 40 punts.

Escala curta

Quatre daus amb números consecutius. El cinquè dau pot ser qualsevol valor. P. ex. 2, 3, 4, 5, 5. Aquesta categoria només s'utilitza en el joc regular. La puntuació és 30 punts.

## Autors

L'Scott Heavner (sdh@po.cwru.edu) i l'Orest Zborowski han escrit el Tali. L'Scott D Heavner (sdh@po.cwru.edu) ha escrit aquest manual, amb material extra afegit per en Callum McKenzie (callum@physics.otago.ac.nz). Per a informar d'un error o fer algun suggeriment d'aquesta aplicació o aquest manual, seguiu les indicacions d'aquest document.

## Llicència

Aquest programa és programari lliure; podeu redistribuir-lo i/o modificar-lo sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior.

Aquest programa es distribueix amb l'esperança que sigui útil, però SENSE CAP GARANTIA; fins i tot sense la garantia implícita de COMERCIALITZACIÓ o ADEQUACIÓ A UN ÚS CONCRET. Per a més detalls vegeu la Llicència pública general de GNU.

S'inclou una còpia de la Llicència pública general de GNU en l'apèndix de la Guia d'usuaris del GNOME. També podeu obtenir una còpia de la Llicència pública general de GNU de la Free Software Foundation visitant el seu lloc web o escrivint a

        Free Software Foundation, Inc.
        59 Temple Place - Suite 330
        Boston, MA 02111-1307
        USA